
Република Србија
ОПШТИНСКА ИЗБОРНА КОМИСИЈА
ОПШТИНЕ ВЛАДИЧИН ХАН
Број: 013-99/26
10.10.2026. година
ВЛАДИЧИН ХАН


З А П И С Н И К

Са 11. седнице Општинске изборне комисије општине Владичин Хан одржане дана 10.10.2026.године, са почетком у 16,00 часова у малој сали општине Владичин Хан. 
Седници присуствују: заменик председника Драган Цветковић, члан Томислав Симоновић, члан Марија Гашић, заменик члана Синиша Маринковић, члан Марија Јанковић, заменик члана Јелена Стошић, члан Дејан Миленковић, члан Радица Николић, заменик члана Анита Ранђеловић, члан Зоран Мишић, заменик члана Биљана Мишић (без права гласа) и члан Јелена Филиповић.  
Остали присутни: заменик секретара Катарина Радовановић.
Седници не присуствују: председник Александар Петровић, секретар Соња Младеновић, заменик члана Мића Пешић, заменик члана Зоран Крстић, члан Милан Станисављевић, заменик члана Марија Стојковић, члан Ивица Радуловић, заменик члана Бора Милосављевић, члан Маријана Митровић, члан Марија Илић, заменик члана Марија Томић, члан Синиша Симоновић, заменик члана Давор Милосављевић, члан Владимир Стојиљковић,заменик члана Верица Стошић, заменик члана Марко Тасић,  заменик члана Стојадин Стошић, члан Данијел Митић и заменик члана Анђела Илић.
Записник води заменик секретара Општинске изборне комисије Катарина Радовановић.
Седницом председава заменик председника Општинске изборне комисије Драган Цветковић. 
Пошто је заменик председника констатовао број присутних чланова, утврђено је да постоји кворум за рад и пуноважно одлучивање.
Пре утврђивања дневног реда Општинска изборна комисија је једногласно усвојила записник са 10. седнице Општинске изборне комисије одржане дана 08.10.2026. године.
Како није било предлога за допуну дневног реда, Општинска изборна комисија једногласно утврђује следећи:

Д н е в н и   р е д


1. Разматрање предлога подносиоца изборне листе МАЈКА СРБИЈА – ГРУДА за именовање члана и заменика члана у проширени састав Општинске изборне комисије Општине Владичин Хан
2. Разно



ПРВА ТАЧКА

		Председник ОИК упознаје присутне да је ОИК достављен нови предлог за именовање члана и заменика члана у проширени састав ОИК. 
		Заменик секретара ОИК наводи присутнима да је дана 09.10.2026. године у 18,45 часова, достављен предлог подносиоца изборне листе МАЈКА СРБИЈА – ГРУДА за именовање члана и заменика члана у проширени састав Општинске изборне комисије општине Владичин Хан, за изборе за народне посланике Народне скупштине, расписане за 25. октобар 2026. године. Од стране овлашћеног лица, за члана је предложена Ивана Цветковић, а за заменика члана Владица Цветковић. Подсећа на законске одредбе, наводи рокове за подношење предлога и одлучивање ОИК-а по поднетом предлогу. Овлашћено лице Општинске управе општине Владичин Хан је извршило проверу изборног права за предложена лица и утврђено је да предложени имају изборно право, да предложени нису народни посланици, односно кандидати за народне посланике. 
Како се нико није јавио за реч по овој тачки дневног реда, приступило се гласању, па ОИК у 17,08 часова,  једногласно доноси

Р Е Ш Е Њ Е
О ИМЕНОВАЊУ ЧЛАНА  И ЗАМЕНИКА ЧЛАНА ОПШТИНСКЕ  ИЗБОРНЕ КОМИСИЈЕ ОПШТИНЕ ВЛАДИЧИН ХАН У ПРОШИРЕНОМ САСТАВУ
Текст решења саставни је део Записника

ДРУГА ТАЧКА

		Под овом тачком дискусија није било.

Са овим је седница завршена у 17.10 часова.

Број:013-99/26
У Владичином Хану, 
дана 10.10.2026. године

ОПШТИНСКА ИЗБОРНА КОМИСИЈА
ОПШТИНЕ ВЛАДИЧИН ХАН

М.П.

ЗАМЕНИК СЕКРЕТАРА,  					      ЗАМЕНИК ПРЕДСЕДНИКА
Катарина Радовановић                                                                Драган Цветковић

